title: 2012/566/EU: Az Európai Parlament határozata ( 2012. május 10. ) az Európai Rendőrakadémia 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Rendőrakadémia 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/156

         AZ EURÓPAI PARLAMENT HATÁROZATA
   (2012. május 10.)
   az Európai Rendőrakadémia 2010-es pénzügyi évre szóló költségvetésének végrehajtására vonatkozó mentesítésről
   (2012/566/EU)
   AZ EURÓPAI PARLAMENT,

               —

               tekintettel az Európai Rendőrakadémia 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrakadémia 2010-es pénzügyi évre vonatkozó végleges éves beszámolójáról szóló jelentésére, az akadémia válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (3) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel a 2011. június 30-i C(2011) 4680 bizottsági határozatra, melyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,

               —

               tekintettel az Európai Rendőrakadémia 2010. július 12-i jelentésére a magánkiadások visszatérítéséről ((10/0257/KA),

               —

               tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),

               —

               tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002);

               —

               tekintettel az Igazságügyek, Szabadság és Biztonság Főigazgatóság 2009. évi tevékenységéről szóló jelentésre,

               —

               tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,

               —

               tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,

               —

               tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,

               —

               tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,

               —

               tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0119/2012),

               1.

               mentesítést ad az Európai Rendőrakadémia igazgatója számára a Rendőrakadémia 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezen határozatot, valamint az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 134. o.

      (2)  HL L 248., 2002.9.16., 1. o.

      (3)  HL L 256., 2005.10.1., 63. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Rendőrakadémia 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Rendőrakadémia 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Rendőrakadémia 2010-es pénzügyi évre vonatkozó végleges éves beszámolójáról szóló jelentésére, az akadémia válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (3) és különösen annak 16. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel a 2011. június 30-i C(2011) 4680 bizottsági határozatra, melyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,

                  —

                  tekintettel az Európai Rendőrakadémia 2010. július 12-i jelentésére a magánkiadások visszatérítéséről ((10/0257/KA),

                  —

                  tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),

                  —

                  tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002);

                  —

                  tekintettel az Igazságügyek, Szabadság és Biztonság Főigazgatóság 2009. évi tevékenységéről szóló jelentésre,

                  —

                  tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,

                  —

                  tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,

                  —

                  tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,

                  —

                  tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,

                  —

                  tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0119/2012),

                  A.

                  mivel az Európai Rendőrakadémiát (a továbbiakban: az akadémia) 2001-ben hozták létre, és 2006. január 1-jén kezdődő hatállyal a költségvetési rendelet 185. cikke értelmében közösségi szervvé alakították, amelyre az ügynökségekre vonatkozó költségvetési keretrendelet alkalmazandó;

                  B.

                  mivel a Számvevőszék az akadémia 2006., 2007., és 2009. pénzügyi évről szóló éves beszámolóiról szóló jelentéseiben fenntartásokat fogalmazott meg a beszámoló alapjául szolgáló tranzakciók jogszerűsége és szabályszerűsége kapcsán, mivel a közbeszerzési eljárások nem feleltek meg a költségvetési rendelet rendelkezéseinek;

                  C.

                  mivel az akadémia 2008-as pénzügyi évre vonatkozó éves beszámolójáról szóló jelentésében a Számvevőszék figyelemfelhívó megjegyzéssel egészítette ki a véleményét, mindazonáltal anélkül, hogy fenntartásokat fogalmazott volna meg a beszámoló megbízhatóságával kapcsolatban, míg az elszámolások alapjául szolgáló ügyletek jogszerűségét és szabályszerűségét illetően véleményében fenntartásokat fogalmazott meg;

                  D.

                  mivel 2010. október 7-i határozatában a Parlament megtagadta a mentesítés megadását az akadémia igazgatója számára a 2008-as pénzügyi év költségvetésének végrehajtására vonatkozóan;

                  E.

                  mivel 2011. május 10-i határozatában a Parlament úgy határozott, hogy elhalasztja a döntést a mentesítés megadásáról az akadémia igazgatója számára a 2009-es pénzügyi év költségvetésének végrehajtása vonatkozásában (5), majd 2011. október 25-i határozatában megadta azt (6);

                  F.

                  mivel az akadémia ügynökséggé válása óta első alkalommal a Számvevőszék az akadémia 2010-es pénzügyi évről szóló éves beszámolóiról szóló jelentésében fenntartások nélküli véleményt adott ki az elszámolások megbízhatóságáról és az alapjául szolgáló ügyletek jogszerűségéről és szabályszerűségéről;

                  G.

                  mivel az akadémia többéves cselekvési tervéről (2010–2014) szóló jelentésében a Számvevőszék megállapította, hogy az akadémia az abban foglaltaknak megfelelően halad előre;

                  H.

                  mivel a Belső Ellenőrzési Szolgálat az akadémia igazgatójának küldött 2011. július 4-i feljegyzésében megállapította, hogy bár az akadémia többéves cselekvési tervének végrehajtásáról szóló előrehaladási jelentésben megfogalmazottak meglehetősen általános jellegűek, világos áttekintést adnak a különféle célok elérésének állapotáról, így megfelelő alapot nyújtanak a különféle érintettek tájékoztatásához;

                  I.

                  mivel a Bizottság 2011. június 30-i C(2011) 4680 határozatában engedélyezte az akadémia számára a 2343/2002/EK, Euratom rendelet 74b. cikkétől való eltérést;

                  J.

                  mivel a 2009. évi 8 800 000 EUR-val összevetve az akadémia 2010-es költségvetése 7 800 000 EUR volt, ami 11,4 %-os csökkenést jelent; mivel az Unió hozzájárulása az akadémia költségvetéséhez 2010-ben 7 800 000 EUR-t tett ki (7);

         Költségvetési és pénzgazdálkodás – általános észrevételek

                  1.

                  megjegyzi, hogy az akadémia szerint a 2010-es pénzügyi évet az jellemezte, hogy nem állt rendelkezésre elegendő pénzügyi forrás, mivel az akadémia költségvetéséhez való uniós hozzájárulás 1 000 000 EUR-val csökkent; meglepi ez az álláspont, különösen válság idején, hiszen a megfelelő igazgatás biztosítja a rendelkezésre álló költségvetés helyes és költséghatékony elköltését, és tekintettel arra, hogy az akadémia 2010-es költségvetésének 31,6 %-át átvitték 2011-re;

                  2.

                  tudomásul veszi azonban, hogy a Bizottság szerint 2009-ben az akadémiának adott teljes uniós hozzájárulás összege 8 800 000 EUR volt, melyből 7 800 000 EUR-t a 2009-es költségvetésből finanszíroztak, a fennmaradó 1 000 000 EUR-t pedig a 2007-es címzett bevételekből, amely az akadémia 2007. évi többletének visszautalásából adódott; tudomásul veszi a Bizottságtól, hogy 2010-ben javasolta az akadémiának nyújtott 2010-es uniós hozzájárulás csökkentését a 2009-ben megszavazott előirányzatok szintjére, azaz 7 800 000 EUR-ra, mivel a 2008-as költségvetés végrehajtási aránya alacsony volt; arra biztatja ezért az akadémiát, hogy éves beszámolóiban tegyen egyértelmű különbséget az akadémia költségvetéséhez nyújtott uniós támogatás különféle elemei között;

                  3.

                  megjegyzi, hogy az akadémia éves beszámolója szerint a 2010-es pénzügyi évben a tanfolyamok és szemináriumok egyedi költségvetéseinek és kötelezettségvállalásainak előkészítse során hiányosságok mutatkoztak, ami miatt 2010-es előirányzatokból vállaltak kötelezettséget 2009-es kiadásokra, és fizettek ki azokat; hangsúlyozza, hogy ez nem egyeztethető össze az évenkéntiség elvével; felhívja az akadémiát, hogy tegyen lépéseket annak érdekében, hogy a jövőben ne forduljanak elő hasonló hiányosságok;

                  4.

                  megjegyzi, hogy az akadémia 2010-es éves tevékenységi jelentése szerint a kötelezettségvállalási előirányzatok 99,56 %-át lekötötték; megjegyzi továbbá, hogy a kifizetési előirányzatok 46 %-át felhasználták, azonban a III. cím (Működési kiadások) végső számai csak 2011 végén fognak rendelkezésre állni; megjegyzi, hogy az akadémia 2010-es éves beszámolója szerint az elköltött kifizetési előirányzatok aránya 2010-ben 59,12 %-os volt;

                  5.

                  tudomásul veszi az akadémia új vezetési és irányítási struktúrája által a 2009. évi költségvetés végrehajtásában tapasztalt súlyos szabálytalanságokat követően a Parlament által kért intézkedésekre adott válaszként a hiányosságok orvoslására tett lépéseket;

                  6.

                  felhívja a figyelmet arra, hogy bár a Számvevőszék az akadémia éves beszámolójának alapjául szolgáló műveleteket jogszerűnek és szabályosnak ítélte, azt is kiemelte, hogy a tanfolyamok és szemináriumok szervezésének költségeire vonatkozóan az e tevékenységekkel kapcsolatos költségtérítési igények jóváhagyására használt eljárásából hiányzott a következetesség, különösen az alátámasztó dokumentumok hiánytalanságát illetően; megjegyzi, hogy az akadémia válasza szerint a pénzügyi beszámolók és költségtérítési igények benyújtásakor a résztvevők teljes, aláírt listájának benyújtására vonatkozó kötelező előírást az akadémia igazgatótanácsának 2011. március 10-i 11/2011/GB határozata tartalmazza;

                  7.

                  megjegyzi, hogy a 11/2011/GB határozatának megfelelően az akadémia tevékenységeire vonatkozó költségtérítés szabályait jelentős részben felülvizsgálták, és számos intézkedést tisztáztak a költségvetési rendelet szigorú végrehajtása tekintetében, továbbá kialakítottak egy rendkívül fegyelmezett megközelítést a visszatéríthető költségeket illetően, beleértve a kötelező jelentéstételre vonatkozókat is;

                  8.

                  sajnálatát fejezi ki amiatt, hogy az akadémia igazgatótanácsa 2010. szeptember 29-i 34/2010/GB határozatának elfogadását megelőzően a visszatérítésre vonatkozó benyújtási határidőket nem hajtották végre, így nem volt jelentős előrelépés ezen benyújtási határidők betartása tekintetében; emlékeztet arra, hogy a benyújtási határidők túllépése a hatékony és eredményes pénzgazdálkodást akadályozó fő tényezők egyike; tudomásul veszi, hogy a 34/2010/GB határozatnak megfelelően a benyújtási határidő után beérkező kérelmekre nem fizetnek költségtérítést; kéri az akadémiát, hogy folyamatosan tájékoztassa a mentesítésért felelős hatóságot a 34/2010/GB határozat végrehajtásának állásáról;

                  9.

                  elismeri az akadémia azon kijelentését, hogy a Bizottság az akadémia 2010-es költségvetését 1 000 000 EUR-val csökkentette, de hangsúlyozza, hogy a 2010-re előirányzott összeg megegyezik a 2009. évivel;

         Átvitt előirányzatok

                  10.

                  megjegyzi, hogy az akadémia 2010-es pénzügyi évre vonatkozó éves beszámolója szerint a 2010-ben lekötött előirányzatokból 2 469 984,2 EUR-t vittek át 2011-re, ami az akadémia 2010-es költségvetésének 31,6 %-át teszi ki; hangsúlyozza, hogy ez nem egyeztethető össze az évenkéntiség elvével;

                  11.

                  sajnálja, hogy a Számvevőszék az akadémia 2010-es pénzügyi évre vonatkozó beszámolójáról szóló jelentésében nem tesz említést az akadémia átvitt előirányzatairól;

                  12.

                  aggodalmát fejezi ki amiatt, hogy bár a Számvevőszék megfelelően megbizonyosodott arról, hogy az akadémia a 2010-es pénzügyi évre vonatkozó éves beszámolója minden lényeges szempontból megbízható, a Számvevőszék megállapította, hogy 2010-ben a 2009-ről áthozott előirányzatok 48 %-ának megfelelő összeget, azaz több mint 1 600 000 EUR-t törölni kellett; emlékezteti az akadémiát, hogy ez a helyzet ellentmond az évenkéntiség költségvetési elvének, és hogy jobb tervezéssel és a költségvetés végrehajtásának jobb ellenőrzésével csökkenthető az előirányzatok átvitele; felhívja ezért az akadémiát, hogy tegyen hatékony lépéseket ennek érdekében;

                  13.

                  tudomásul veszi azonban, hogy az akadémia válaszában megállapította, hogy a Számvevőszék által leírt helyzet megismétlődésének elkerülése érdekében a 2010-es előirányzatok átvitelét szigorú kritériumokhoz kötötték, hogy minimalizálják a 2011-es törlések mennyiségét;

                  14.

                  megjegyzi, hogy az akadémia szerint a költségvetés végrehajtásának és ellenőrzésének javítása érdekében 2010-ben bevezették a heti pénzügyi vezetői értekezleteket, és minden nyitott kötelezettségvállalást áttekintettek a költségvetés felhasználásának jobb ellenőrzése és a 2011-es költségvetés végrehajtásának optimalizálása érdekében; felhívja továbbá a Számvevőszéket és a Belső Ellenőrzési Szolgálatot, hogy bizonyítsák a Parlament számára, hogy az akadémia tényleges javulást ért el e kérdésben, és jelezzék, hogy minden tervezési és ellenőrzési eszköz megfelelően rendelkezésre áll;

         Közbeszerzési eljárások

                  15.

                  tudomásul veszi, hogy 2010. június 8-án az akadémia elfogadott egy belső használatra szánt közbeszerzési kézikönyvet, amint azt a Parlament az akadémiának adott 2008-as mentesítésben kérte; megjegyzi továbbá, hogy a kézikönyv 2010. július 1-jén lépett hatályba, és hogy kineveztek egy közbeszerzési koordinátort;

         A kiküldetési költségek belső rögzítésének teljessége

                  16.

                  felhívja az akadémiát, hogy tájékoztassa a mentesítésért felelős hatóságot a Belső Ellenőrzési Szolgálat kiküldetési költségek belső rögzítésének teljességére vonatkozó „rendkívül fontos” ajánlásának tényleges végrehajtásáról;

         Az akadémia tevékenysége

                  17.

                  a Számvevőszék jelentése alapján megjegyzi, hogy a képzések és szemináriumok szervezésére fordított kiadások az akadémia költségvetésének jelentős részét teszik ki; megjegyzi, hogy az akadémia e tevékenységekkel kapcsolatos költségtérítési igények jóváhagyására használt eljárásából hiányzott a következetesség, különösen az alátámasztó dokumentumok hiánytalanságát illetően;

                  18.

                  az akadémia nyilatkozata alapján tudomásul veszi, hogy javította jelentéstételi és ellenőrzési tevékenységeit, és felülvizsgálta a költségelszámolások és az azokhoz kapcsolódó igazolások jóváhagyásának folyamatát, nevezetesen az alábbiak révén:

                              —

                              a résztvevők teljes, aláírt listájának benyújtására vonatkozó kötelező előírás bevezetése a pénzügyi jelentések és költségelszámolások benyújtásakor,

                              —

                              az akadémia tevékenységeire vonatkozó visszatérítésekkel kapcsolatos szabályok felülvizsgálata és azok tisztázása,

                              —

                              azon határidők szigorú alkalmazása, amelyeket követően a visszatérítési igényeket nem fogadják el, és amelyeket 2010. szeptember 29-én vezettek be,

                              —

                              új tanfolyam szervezése a tanfolyamvezetők számára, hogy tovább javítsák a tanfolyamok ellenőrzését, valamint a kifizetési akták minőségét,

                              —

                              az akadémia tanfolyamaira irányuló utólagos ellenőrzések 2011-ben történő végrehajtása,

                              —

                              négy 2010-es svédországi és hat egyesült királyságbeli tevékenység ellenőrzése, melyek egyike egy 2010-es tevékenységhez, 5 pedig 2011-es tevékenységekhez kapcsolódik,

                              —

                              kéri a Belső Ellenőrzési Szolgálatot, hogy bocsássa a mentesítésért felelős hatóság rendelkezésére az akadémia által bevezetett változtatások alapos értékelését;

                  19.

                  tudomásul veszi a Bizottság C(2011) 4680. sz. határozatát, amely jóváhagyja az akadémia költségvetési szabályzatának egy új (74c.) cikk bevezetésével történő módosítására irányuló kérését, amely eltérést tartalmaz a 2343/2002/EK, Euratom rendelettől az oktatási szakértők kiválasztására vonatkozó pályázatokból való kizárások vonatkozásában annak érdekében, hogy nemzeti rendőrképző akadémiák szakértőit is lehessen alkalmazni;

         Könyvviteli hibák

                  20.

                  kéri az akadémiát, hogy szolgáltasson aktuális információkat a Parlament számára a Bizottság 16 új belső ellenőrzési standardjának végrehajtási szintjéről, amelyeket az akadémia igazgatótanácsa fogadott el a korábbi belső ellenőrzési standardok helyett;

         Magánkiadások finanszírozására felhasznált előirányzatok

                  21.

                  megjegyzi, hogy elvégezték a 2007 és 2008 folyamán a magánjellegű kiadások finanszírozására felhasznált előirányzatok utólagos külső ellenőrzését, és a külső ellenőrök úgy ítélték meg, hogy ezzel kapcsolatban nem lehet további pénzeszközöket visszatéríttetni; az akadémia válasza alapján megjegyzi, hogy a korábbi igazgatóra vonatkozó, 2 014,94 GBP (2 196,72 EUR) összeg visszatérítésére irányuló visszafizetési felszólításnak 2011 decemberében teljes mértékben eleget tettek; kéri az akadémiát, hogy folytassa a visszafizettetési folyamatot egészen addig, míg minden pénzösszeget vissza nem fizettek;

         Az akadémia 2010–2014 közötti többéves cselekvési terve

                  22.

                  megjegyzi, hogy a Belső Ellenőrzési Szolgálat a mentesítésért felelős hatóság kérésének megfelelően elvégezte az akadémia 2010-2014-es többéves cselekvési tervének végrehajtására vonatkozó értékelést; megjegyzi, hogy 2010. szeptember végére a 44 pontból 19-et már végrehajtottak, és 18 pont végrehajtása folyamatban volt a tervezett menetrendből, miközben 7 pont még megvalósítás előtt állt;

                  23.

                  megemlíti a Belső Ellenőrzési Szolgálat nyilatkozata kapcsán, hogy a többéves cselekvési terv egyes elemeinek leírása nem világos, és hogy a jelentéstétel előrehaladása nem mindig elég megfelelő ahhoz, hogy világosan megérthessék, mit jelentenek az egyes pontok a konkrét intézkedések szintjén; elismeri ezenkívül, hogy a Belső Ellenőrzési Szolgálat átfedést tárt fel egyes pontok között, ami megnehezíti a kapcsolódó intézkedések általános helyzetének értékelését; elismeri az akadémia azon nyilatkozatát, amely szerint a többéves cselekvési tervet a Belső Ellenőrzési Szolgálat ajánlásainak megfelelően frissítették, és a javításokat belevették az elért eredményekről szóló harmadik jelentésbe, amelyet az igazgatótanács 2010. december 8-án fogadott el; kéri a Belső Ellenőrzési Szolgálatot, erősítse meg, hogy az akadémia frissített többéves cselekvési terve megfelelően tükrözi az általa tett ajánlásokat;

         Belső ellenőrzés

                  24.

                  a Belső Ellenőrzési Szolgálat információi alapján megjegyzi, hogy a kiküldetési költségek belső nyilvántartásának teljességére vonatkozó, rendkívül lényeges ajánlást a jelentések alapján az akadémia végrehajtotta, és jelenleg annak a Belső Ellenőrzési Szolgálat általi felülvizsgálata folyik; felkéri az akadémiát és a Belső Ellenőrzési Szolgálatot, hogy tájékoztassák a mentesítésért felelős hatóságot a felülvizsgálat eredményeiről;

                  25.

                  megjegyzi, hogy a Belső Ellenőrzési Szolgálat informatikai kockázati önértékelést hajtott végre, amelynek célja az akadémián belüli legfontosabb informatikai kockázatok értékelése volt; megjegyzi, hogy a Belső Ellenőrzési Szolgálat az alábbiakkal kapcsolatos fő kockázatokat azonosította: informatikai stratégia, E-net rendszer, adatkezelés és egyénektől való függés; kéri ezért az akadémiát, hogy tegyen megfelelő lépéseket e kockázatok kezelése és megelőzése érdekében;

                  26.

                  megjegyzi, hogy a belső ellenőrzési részleg, amely az igazgatótanács tanácsadó testülete, 2010-es ellenőrzése során nem talált lényegi hibát az akadémia elszámolásaiban;

         Irányítási és strukturális hiányosságok

                  27.

                  hangsúlyozza, hogy az akadémia igazgatási költségei tevékenységeihez képest magasak; üdvözli ezért az akadémia igazgatási kiadásainak csökkentésére irányuló intézkedéseit, amelyeket az igazgatótanács a 2011. júniusában tartott 25. ülésén fogadott el, eldöntve, hogy 2012-re valamennyi igazgatótanácsi bizottságot felszámolnak és minden igazgatótanácsi munkacsoportot alaposan megvizsgálnak;

                  28.

                  az akadémia információi alapján megjegyzi, hogy a kormányzás területén az alábbi intézkedések végrehajtása folyik:

                              —

                              2012-től az igazgatótanács üléseire csak évente kétszer kerül sor, míg az ülések közötti sürgős döntéseket írásos eljárás alapján hozzák, és internetes ülések (webmeeting) során vitatják meg,

                              —

                              az igazgatótanács csak olyan feladatokra fog összpontosítani, amelyeket az akadémia alapító határozata ruház rá, míg egyéb olyan feladatokat, amelyekkel eddig az igazgatótanács le volt terhelve, az igazgató fog átvenni,

                              —

                              minden tagállamot arra ösztönöznek, hogy legfeljebb két küldöttet delegáljanak az egyes ülésekre,

                              —

                              az akadémiának gondoskodnia kell a visszatérítésre jogosult résztvevők utazásairól annak biztosítása érdekében, hogy a leggazdaságosabb módokat használják, hogy az ülést követően leegyszerűsítsék a költségtérítési folyamatot;

                  29.

                  érdeklődve várja a Bizottság küszöbön álló javaslatát – amely módosítja az akadémia jogalapját –, valamint a Parlament és a Tanács közötti tárgyalások eredményét;

                  30.

                  megjegyzi ezenkívül, hogy az akadémia ötéves külső értékeléséről szóló végleges jelentés szerint folyamatban van az akadémia áthelyezése;

                  31.

                  üdvözli az akadémia igazgatótanácsa 2011. június 15-i 24/2011/GB határozatát, amely 2012. január elsejével feloszlat fennálló bizottságokat, ezáltal csökkentve a különféle struktúrák közötti átfedést; kéri az igazgatótanácsot, hogy hozzon drasztikus döntéseket a fennálló munkacsoportok vonatkozásában; emlékeztet arra, hogy a 2005/681/IB határozat 10. cikkének (10) bekezdése előírja, hogy az igazgatótanács – „szigorúan szükséges esetekben” – úgy határozhat, hogy munkacsoportokat hoz létre, amelyek ajánlásokat készíthetnek, illetve az igazgatótanács által szükségesnek ítélt tanácsadói feladatokat javasolhatnak;

                  32.

                  tudomásul veszi az akadémia válaszát, amely szerint eljárási szabályzatát úgy módosította, hogy az igazgatótanács szokásos üléseinek számát elnökségenként egyre korlátozza, és határt szab a nemzeti küldöttségek méretének is, mivel arra ösztönöz minden egyes tagállamot, hogy az ülésekre legfeljebb két küldöttet delegáljon;

                  33.

                  megállapítja, hogy az akadémia költségvetésének végrehajtására vonatkozó mentesítést még inkább az év során nyújtott teljesítményére kell alapozni;

                  34.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  35.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (8).

         (1)  HL C 366., 2011.12.15., 134. o.

         (2)  HL L 248., 2002.9.16., 1. o.

         (3)  HL L 256., 2005.10.1., 63. o.

         (4)  HL L 357., 2002.12.31., 72. o.

         (5)  HL L 250., 2011.9.27., 260. o.

         (6)  HL L 313., 2011.11.26., 17. o.

         (7)  HL L 64., 2010.3.12., 1047. o.

         (8)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Rendőrakadémia

                  2006

                  2007

                  2008

                  2009

                  Teljesítmény

                  Tárgytalan

                  Tárgytalan

                  Tárgytalan

                              —

                              Aggodalmát fejezi ki amiatt, hogy a Számvevőszék súlyos hiányosságokat állapított meg a tanfolyamok és szemináriumok szervezésével kapcsolatos kiadásokra vonatkozó adminisztratív és pénzügyi szabályok tekintetében, főként az akadémia soha hatályba nem lépett felülvizsgált pénzügyi szabályzata miatt

                              —

                              Azt javasolja, hogy az akadémia biztosítson közvetlen hozzáférést részletes költségvetéséhez

                  Költségvetési és pénzügyi irányítás

                              —

                              A költségvetési előirányzatokat nem a hatékony és eredményes pénzgazdálkodás elvével összhangban használták fel

                              —

                              A beszerzési rendszer nem felelt meg a pénzügyi szabályzat előírásainak.

                              —

                              Az akadémia nem hozta létre azokat a szükséges rendszereket és eljárásokat, amelyek lehetővé tennék számára az ügynökségekre vonatkozó költségvetési rendelet követelményeinek megfelelő pénzügyi jelentés elkészítését

                              —

                              Az akadémia pénzügyi szabályzata szerint annak végrehajtásához részletes szabályokra van szükség

                              —

                              Az ügynökség nem felel meg a költségvetés egységességére és pontosságára vonatkozó elvnek (A költségvetés nem tartalmazta a Bizottságtól 2007-ben, a Meda program végrehajtásához kapott 1 500 000 EUR-s összeget)

                              —

                              Az ügynökség nem felel meg az átláthatóság elvének

                              —

                              Az átvitelek (1 700 000 EUR) és a törölt előirányzatok magas aránya azt mutatja, hogy a költségvetési gazdálkodás nehézségekkel küzd

                              —

                              Sem az előzetes beszámoló, sem a költségvetési és pénzügyi irányításról szóló jelentés nem készült el

                              —

                              Az akadémia pénzügyi szabályzata szerint annak végrehajtásához részletes szabályokra van szükség

                              —

                              A beszerzési rendszer nem felelt meg a pénzügyi szabályzat előírásainak

                              —

                              Olyan esetekre is fény derült, hogy az előirányzatokból az akadémia egyes alkalmazottainak magánköltségeit finanszírozták

                              —

                              Az ügynökség nem felel meg az évenkéntiség elvének (azaz a 2008-as kifizetési előirányzatokból több mint 2 700 000 EUR-t át kellett vinni)

                              —

                              Hiányosságok a költségvetés tervezése és nyomon követése terén

                              —

                              A 2009. évi előirányzatokból több mint 3 800 000 EUR-t (a teljes költségvetés 43 %-át) 2010-re hozták át

                              —

                              A 2008-ról áthozott előirányzatok 46 %-át törölni kellett, és ez azt mutatja, hogy súlyos, visszatérő hiányosságok jellemzik a költségvetés végrehajtásának tervezését és monitorozását, és ez ellentmond az évenkéntiség alapelvének

                              —

                              2008-ra vonatkozóan a költségvetés 31 %-át kellett átvinni a következő évre

                              —

                              A 2009. évi előzetes beszámoló elkészítésekor jelentős késedelmek és hibák voltak tapasztalhatóak

                  Közbeszerzési eljárás

                  Tárgytalan

                  Tárgytalan

                  Tárgytalan

                  Aggodalmának ad hangot amiatt, hogy az akadémia folyamatosan nem tartja be a költségvetési rendelet közbeszerzésre vonatkozó szabályait. Az akadémia teljes költségvetésének jelentős része szabálytalanságokat tartalmaz

                  Humánerőforrás

                  Tárgytalan

                  Tárgytalan

                  Tárgytalan

                              —

                              Számos hiányosság a személyzeti kiválasztás terén

                              —

                              Elfogadhatatlannak tartja, hogy:

                                          —

                                          A jelöltek által elérendő küszöbértékeket általában a jelöltek értékelését és rangsorolását követően határozták meg

                                          —

                                          Az interjúkon feltett kérdéseket gyakran a jelentkezések tanulmányozását követően dolgozták ki

                                          —

                                          Az eljárások dokumentálása nem volt megfelelő

                                          —

                                          Aggodalmát fejezi ki az olyan gyakorlatok miatt, amelyeket nem tesz lehetővé az EU tisztviselőinek személyzeti szabályzata, illetve amelyek illegálisak

                  Belső ellenőrzés

                  Tárgytalan

                              —

                              A belső ellenőrzési standardok hiánya és a költségvetési nyomon követés alacsony hatékonysága

                              —

                              Olyan esetekre is fény derült, hogy az előirányzatokból az akadémia egyes alkalmazottainak magánköltségeit finanszírozták

                              —

                              A kötelezettségvállalások egy mintájának ellenőrzése megmutatta, hogy 3 esetben nem volt eseménynapló a pénzügyi végrehajtás visszakövetéséhez

                              —

                              Ezen esetekre vonatkozóan nem készült külső ellenőrzés

                  Megállapítja, hogy az akadémia költségvetésének végrehajtására vonatkozó mentesítést még inkább az év során nyújtott teljesítményére kell alapozni


title: A Tanács 2013/178/KKBP határozata ( 2013. február 25. ) az Európai Unió és a Mali Köztársaság közötti, az Európai Unió mali fegyveres erők kiképzéséhez hozzájáruló katonai missziójának (EUTM Mali) mali köztársasági jogállásáról szóló megállapodás aláírásáról és megkötéséről#Megállapodás az Európai Unió és a Mali Köztársaság között az Európai Unió mali fegyveres erők kiképzéséhez hozzájáruló katonai missziójának (EUTM Mali) mali köztársasági jogállásáról

text:
               16.4.2013

               HU

               Az Európai Unió Hivatalos Lapja

               L 106/1

         A TANÁCS 2013/178/KKBP HATÁROZATA
   (2013. február 25.)
   az Európai Unió és a Mali Köztársaság közötti, az Európai Unió mali fegyveres erők kiképzéséhez hozzájáruló katonai missziójának (EUTM Mali) mali köztársasági jogállásáról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikke (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Mali Köztársaság elnöke 2012. december 24-én meghívólevelet küldött az Unió külügyi és biztonságpolitikai főképviselőjének (főképviselő), amelyben üdvözölte az uniós katonai kiképző misszió felállítását Maliban.

               (2)

               A Tanács 2013. január 17-én elfogadta az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozatot (1).

               (3)

               A 2013/34/KKBP határozat 9. cikke úgy rendelkezik, hogy az EUTM Mali Unió által vezetett egységeinek és személyi állományának jogállása – beleértve az őket megillető kiváltságokat, mentességeket és a misszió végrehajtásához és zavartalan működtetéséhez szükséges további biztosítékokat is – az Európai Unióról szóló szerződés (EUSZ) 37. cikke alapján, és az Európai Unió működéséről szóló szerződés (EUMSZ) 218. cikkében megállapított eljárásnak megfelelően kötött megállapodás tárgyát képezi.

               (4)

               A tárgyalások megkezdésére való felhatalmazásról szóló tanácsi határozat 2013. január 17-i elfogadását követően a főképviselő az EUSZ 37. cikkével összhangban tárgyalásokat folytatott az Európai Unió és a Mali Köztársaság közötti, az Európai Unió mali fegyveres erők kiképzéséhez hozzájáruló katonai missziójának (EUTM Mali) mali köztársasági jogállásáról szóló megállapodásról (a továbbiakban: a megállapodás).

               (5)

               Az EUSZ-hez és az EUMSZ-hez csatolt, Dánia helyzetéről szóló 22. jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt a misszió finanszírozásában sem.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Mali Köztársaság közötti, az Európai Unió mali fegyveres erők kiképzéséhez hozzájáruló katonai missziójának (EUTM Mali) mali köztársasági jogállásáról szóló megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2013. február 25-én.

            a Tanács részéről

            az elnök

         S. COVENEY

      (1)  HL L 14., 2013.1.18., 19. o.

      FORDÍTÁS
      MEGÁLLAPODÁS
      az Európai Unió és a Mali Köztársaság között az Európai Unió mali fegyveres erők kiképzéséhez hozzájáruló katonai missziójának (EUTM Mali) mali köztársasági jogállásáról
      AZ EURÓPAI UNIÓ, a továbbiakban: EU,
      egyrészről
      A MALI KÖZTÁRSASÁG, a továbbiakban: a fogadó állam,
      másrészről
      a továbbiakban együttesen: a Felek,
      FIGYELEMBE VÉVE:

                  —

                  a Mali Köztársaság elnökének 2012. december 24-i levelét, amelyben felkéri az Európai Uniót, hogy indítson katonai kiképző missziót az ország területén,

                  —

                  az Európai Unió mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatot (1),

                  —

                  hogy e megállapodás nem érinti a Felek nemzetközi megállapodások és más, nemzetközi bíróságok és törvényszékek létrehozásáról szóló nemzetközi jogi aktusok – ideértve a Nemzetközi Büntetőbíróság alapokmányát is – szerinti jogait és kötelezettségeit,

            A KÖVETKEZŐKBEN ÁLLAPODTAK MEG:
      1. cikk
      Hatály és fogalommeghatározások
      (1)   Ezt a megállapodást kizárólag a fogadó állam területén kell alkalmazni.
      (2)   E megállapodás az EU mali fegyveres erők kiképzéséhez hozzájáruló katonai missziójára (a továbbiakban: az EUTM Mali) és annak személyzetére alkalmazandó.
      (3)   E megállapodás alkalmazásában:
      a)   „EUTM Mali”: a misszióban részt vevő katonai parancsnokságok és nemzeti kontingensek, valamint ezek létesítményei, erőforrásai és szállítóeszközei;
      b)   „misszió”: az EUTM Mali előkészítése, telepítése, végrehajtása és támogatása;
      c)   „misszióparancsnok”: az EUTM Mali helyszíni parancsnoka;
      d)   „Európai Unió (EU)”: az EU állandó szervei és azok személyzete;
      e)   „az EU katonai parancsnoksága”: az EUTM Mali katonai parancsnokságát vagy ellenőrzését biztosító uniós katonai parancsnokok irányítása alatt álló katonai parancsnokság és annak egységei, állomáshelyüktől függetlenül;
      f)   „nemzeti kontingensek”: az EU tagállamaihoz, valamint az EUTM Maliban részt vevő más államokhoz tartozó egységek és elemek;
      g)   „az EUTM Mali személyi állománya”: az EUTM Mali részére biztosított polgári és katonai személyi állomány, valamint a misszió előkészítése céljából telepített személyi állomány és a misszió keretében valamelyik küldő állam vagy az Unió valamely intézménye vagy szerve számára missziót teljesítő személyi állomány, amely – e megállapodás eltérő rendelkezése hiányában – a fogadó állam területén tartózkodik, a helyi személyzet és a nemzetközi kereskedelmi beszállítók által alkalmazott személyzet kivételével;
      h)   „helyi személyzet”: a fogadó államban állampolgársággal vagy állandó tartózkodási hellyel rendelkező személyzet;
      i)   „az EUTM Mali létesítményei”: az EUTM Mali misszió és annak személyi állománya számára szükséges helyiségek, szállás és földterületek;
      j)   „küldő állam”: az EUTM Mali számára nemzeti kontingenst biztosító állam;
      k)   „hivatalos levelezés”: az EUTM Mali misszióval és annak feladataival összefüggő valamennyi levelezés;
      l)   „az EUTM Mali erőforrásai”: a misszió számára szükséges felszerelések és fogyasztási cikkek;
      m)   „az EUTM Mali szállítóeszközei”: az EUTM Mali tulajdonában lévő vagy általa bérelt, és a misszió számára szükséges járművek és egyéb szállítóeszközök.
      2. cikk
      Általános rendelkezések
      (1)   Az EUTM Mali és annak személyi állománya tiszteletben tartja a fogadó állam törvényeit és rendeleteit, és tartózkodik a misszió célkitűzéseivel összeegyeztethetetlen fellépésektől és tevékenységektől.
      (2)   Az EUTM Mali rendszeresen tájékoztatja a fogadó állam kormányát az EUTM Malinak a fogadó állam területén állomásozó személyi állománya tagjainak létszámáról.
      3. cikk
      Azonosítás
      (1)   Az EUTM Malinak a fogadó állam területén tartózkodó személyi állománya köteles mindenkor útlevelet vagy katonai személyazonosító igazolványt tartani magánál.
      (2)   Az EUTM Mali járműveit és más szállítóeszközeit megkülönböztető EUTM Mali azonosító jelzéssel és/vagy rendszámtáblával kell ellátni, amelyről a fogadó állam illetékes hatóságait tájékoztatni kell.
      (3)   Az EUTM Mali jogosult létesítményein és szállítóeszközein elhelyezni az EU zászlaját és más jelzéseket, pl. katonai jelvényeket, címereket és hivatalos jelképeket. Az EUTM Mali személyi állományának egyenruháján megkülönböztető EUTM Mali emblémát kell elhelyezni. A misszióban részt vevő nemzeti kontingensek nemzeti zászlait vagy jelzéseit a misszióparancsnok döntése alapján lehet elhelyezni az EUTM Mali létesítményein, szállítóeszközein, valamint egyenruháin.
      4. cikk
      Határátlépés és mozgás a fogadó állam területén
      (1)   Az EUTM Mali személyi állománya kizárólag útlevél és ahhoz csatolt, az EUTM Mali által kiállított egyéni vagy csoportos menetparancs felmutatásával léphet be a fogadó állam területére. Az állomány a fogadó állam területére történő belépéskor, annak elhagyásakor és a területen történő tartózkodás alatt mentesül a vízumszabályok, a bevándorlási vizsgálat és a vámvizsgálat alól.
      (2)   Az EUTM Mali személyi állománya mentesül a fogadó államnak a külföldiek nyilvántartására és ellenőrzésére vonatkozó rendelkezései alól, de nem szerezhet jogot állandó tartózkodásra vagy lakóhelyre a fogadó állam területén.
      (3)   Az EUTM Malinak a missziót támogató erőforrásai és szállítóeszközei a fogadó állam területére való belépéskor és annak elhagyásakor mentesülnek a vámokmányok felmutatása és a vizsgálatok alól.
      (4)   Az EUTM Mali személyi állományának tagjai jogosultak gépjárművet vezetni a fogadó állam területén, amennyiben rendelkeznek valamely küldő állam által kiállított, érvényes nemzeti, nemzetközi vagy katonai vezetői engedéllyel.
      (5)   A misszió céljai érdekében a fogadó állam a saját területén – beleértve a légterét is – mozgásszabadságot és utazási szabadságot biztosít az EUTM Malinak és az EUTM Mali személyi állományának.
      (6)   A fogadó állam engedélyezi az EUTM Mali erőforrásainak és szállítóeszközeinek behozatalát és biztosítja azok mentességét a vámok, díjak, illetékek, adók és hasonló terhek alól, a tárolás, fuvarozás és más igénybe vett szolgáltatások díjai kivételével.
      (7)   A misszió céljai érdekében az EUTM Mali a közutakat, hidakat, kompokat és repülőtereket mindenfajta díjtól, illetéktől, adótól vagy hasonló tehertől mentesen veheti igénybe. Az EUTM Mali nem mentesül az olyan feltételekkel igényelt szolgáltatásokért fizetendő terhek alól, amelyek a fogadó állam fegyveres erőinek nyújtott szolgáltatásokra vonatkoznak.
      5. cikk
      Az EUTM Mali számára a fogadó állam által biztosított kiváltságok és mentességek
      (1)   Az EUTM Mali létesítményei sérthetetlenek. A fogadó állam képviselői kizárólag a misszióparancsnok hozzájárulásával léphetnek be a létesítményekbe.
      (2)   Az EUTM Mali tartózkodási helyétől, valamint erőforrásainak, szállítóeszközeinek és létesítményeinek birtokosától és használójától függetlenül mentességet élvez a bírósági eljárás alól.
      (3)   Az EUTM Mali személyi állománya, erőforrásai, létesítményei és szállítóeszközei mentességet élveznek a házkutatás, hatósági igénybevétel, lefoglalás vagy végrehajtás alól.
      (4)   Az EUTM Mali irattára és dokumentumai mindenkor és mindenhol sérthetetlenek.
      (5)   Az EUTM Mali hivatalos levelezése sérthetetlen.
      (6)   Az EUTM Mali az általa vásárolt és behozott erőforrások és szállítóeszközök, a létesítményei, valamint a szükségleteinek kielégítése céljából igénybe vett szolgáltatások tekintetében mentesül a nemzeti, regionális és helyi adók, illetékek és más hasonló terhek alól. E mentesség alkalmazása nem függ semmilyen, az EUTM Mali által a fogadó állam illetékes hatóságaihoz benyújtandó előzetes engedélykérelemtől vagy értesítéstől. Az EUTM Mali ugyanakkor nem mentesül a nyújtott szolgáltatások megfizetésének minősülő illetékek és egyéb terhek alól.
      6. cikk
      Az EUTM Mali személyi állománya számára a fogadó állam által biztosított kiváltságok és mentességek
      (1)   Az EUTM Mali személyi állományával szemben az őrizetbe vétel vagy a letartóztatás semmilyen formája nem alkalmazható.
      (2)   Az EUTM Mali személyi állományának iratai, levelezése és vagyona – a (6) bekezdés értelmében engedélyezett végrehajtási intézkedések kivételével – sérthetetlenséget élvez.
      (3)   Az EUTM Mali személyi állománya minden körülmények között mentességet élvez a fogadó állam büntető joghatósága alól.
      Az EUTM Mali személyi állományának a büntető joghatóság alóli mentességét adott esetben a küldő állam vagy az érintett uniós szerv felfüggesztheti. A felfüggesztést minden esetben írásban kell megtenni.
      (4)   Az EUTM Mali személyi állománya a hivatalos feladatok ellátása során szóban elhangzott vagy leírt kijelentések, illetve végrehajtott cselekmények tekintetében mentességet élvez a fogadó állam polgári és közigazgatási joghatósága alól.
      Amennyiben az EUTM Mali személyi állományának tagja ellen a fogadó állam bármilyen bírósága előtt polgári eljárás indul, erről haladéktalanul értesíteni kell a misszióparancsnokot és a küldő állam illetékes hatóságát vagy az érintett uniós szervet. Az eljárás illetékes bíróság előtti megindítását megelőzően a misszióparancsnok és a küldő állam illetékes hatósága vagy az érintett uniós intézmény igazolják a bíróság felé, hogy a kérdéses cselekményt az EUTM Mali személyi állományának tagja a hivatalos feladatai ellátása során hajtotta-e végre.
      Ha a cselekményt hivatalos feladatok ellátása során követték el, az eljárást nem lehet megindítani, és a 15. cikkben foglalt rendelkezéseket kell alkalmazni. Ha a cselekményt nem hivatalos feladatok ellátása során követték el, az eljárás folytatható. A misszióparancsnok és a küldő állam illetékes hatósága vagy az érintett uniós szerv által adott igazolás kötelező érvényű a fogadó állam jogszolgáltatására nézve, amely azt nem vitathatja.
      A fogadó állam illetékes hatóságai azonban az igazolás benyújtásától számított két hónapon belül vitathatják annak megalapozottságát. Ebben az esetben a Felek kötelezik magukat arra, hogy a vitát kizárólag diplomáciai úton rendezik.
      Amennyiben az EUTM Mali személyi állományának tagja indít polgári eljárást, az eredeti keresethez közvetlenül kapcsolódó viszontkeresetek egyike tekintetében sem hivatkozhat a joghatóság alóli mentességére.
      (5)   Az EUTM Mali személyi állománya nem köteles tanúvallomást tenni.
      (6)   Az EUTM Mali személyi állományának tagjaival szemben nem lehet végrehajtási intézkedést foganatosítani, kivéve az ellenük hivatalos feladataikkal össze nem függő ügyekben indult polgári eljárással összefüggésben. Az EUTM Mali személyi állományának azon vagyona, amely a misszióparancsnok által kiadott igazolás szerint hivatalos feladatok ellátásához szükséges, nem foglalható le bírósági határozat végrehajtása céljából. Polgári eljárások esetén az EUTM Mali személyi állományának tagjai személyes szabadságukban nem korlátozhatók, illetve velük szemben kényszerítő intézkedés nem alkalmazható.
      (7)   Az EUTM Mali személyi állományának a fogadó állam joghatósága alóli mentessége nem jelent a küldő állam joghatósága alóli mentességet.
      (8)   Az EUTM Mali személyi állománya az EUTM Mali vagy a küldő államok által részükre fizetett illetmények és járandóságok, valamint a fogadó államon kívülről származó bármilyen jövedelem tekintetében mentességet élvez a fogadó államban fizetendő adók alól.
      (9)   A fogadó állam – az általa elfogadott törvényekkel és rendeletekkel összhangban – engedélyezi az EUTM Mali személyi állományának személyes használatára szolgáló árucikkek behozatalát, és biztosítja azok mentességét a vámok, adók és kapcsolódó díjak alól, a tárolás, fuvarozás és hasonló szolgáltatások díjainak kivételével.
      Az EUTM Mali személyi állományának személyes poggyásza mentes a vizsgálat alól, kivéve, ha alapos okkal feltételezhető, hogy nem az EUTM Mali személyi állományának személyes használatára szolgáló árucikkeket tartalmaz, illetve ha olyan árucikkeket tartalmaz, amelyek behozatalát vagy kivitelét a fogadó állam jogszabályai tiltják, vagy karanténszabályok vonatkoznak rá. Ilyen esetben a vizsgálat kizárólag az EUTM Mali érintett személyi állományának vagy az EUTM Mali meghatalmazott képviselőjének jelenlétében végezhető el.
      7. cikk
      Helyi személyzet
      A helyi személyzet kizárólag a fogadó állam által elismert mértékű kiváltságokat és mentességeket élvez. A fogadó államnak ugyanakkor olyan módon kell az említett személyzet feletti joghatóságát gyakorolnia, hogy az indokolatlanul ne akadályozza a misszió működését.
      8. cikk
      Büntető joghatóság
      A küldő állam illetékes hatóságai jogosultak a fogadó állam területén a küldő állam jogszabályai által rájuk ruházott valamennyi büntető joghatósági és fegyelmi jogkört gyakorolni az EUTM Mali személyi állományának a küldő állam vonatkozó jogszabályainak hatálya alá tartozó valamennyi tagjával szemben.
      9. cikk
      Egyenruha és fegyverek
      (1)   Az egyenruha viseléséről a misszióparancsnok által elfogadott szabályok rendelkeznek.
      (2)   Az EUTM Mali katonai személyi állománya jogosult fegyverviselésre és -szállításra, valamint lőszer hordozására és szállítására, feltéve, hogy erre parancsban felhatalmazást kapott.
      10. cikk
      A fogadó állam támogatása és szerződéskötés
      (1)   Kérés esetén a fogadó állam kész segítséget nyújtani az EUTM Malinak a megfelelő létesítmények megtalálásában.
      (2)   A fogadó állam térítésmentesen az EUTM Mali rendelkezésére bocsátja a tulajdonában levő létesítményeket, amennyiben azok szükségesek a misszió számára.
      (3)   Eszközeihez és lehetőségeihez mérten a fogadó állam hozzájárul az EUTM Mali előkészítéséhez, telepítéséhez, végrehajtásához és támogatásához. A fogadó állam által a művelethez nyújtott segítséget és támogatást a fogadó állam fegyveres erőinek nyújtott segítségre és támogatásra vonatkozókkal azonos feltételek szerint nyújtja.
      (4)   Az EUTM Mali által a fogadó államban kötött szerződésekre alkalmazandó jogot az adott szerződésben kell meghatározni.
      (5)   A szerződés előírhatja, hogy az alkalmazásával kapcsolatosan felmerülő jogvitákra a 15. cikk (3) és (4) bekezdésében említett vitarendezési eljárást kell alkalmazni.
      (6)   A fogadó állam elősegíti az EUTM Mali által a misszió céljára kereskedelmi szervezetekkel kötött szerződések végrehajtását.
      11. cikk
      Létesítmények megváltoztatása
      (1)   Az EUTM Mali műveleti igényeinek megfelelően jogosult létesítmények építésére, azok megváltoztatására vagy más módon történő átalakítására.
      (2)   A fogadó állam nem követelhet az EUTM Malitól kártalanítást ezen építések, változtatások vagy átalakítások fejében.
      12. cikk
      Az EUTM Mali személyi állománya tagjainak elhalálozása
      (1)   A misszióparancsnok jogosult gondoskodni az EUTM Mali személyi állománya elhalálozott tagjának és az elhalálozott személy személyes tulajdonának hazaszállításáról, és megtenni az ehhez szükséges intézkedéseket.
      (2)   Az EUTM Mali személyi állománya elhalálozott tagjainak boncolása csak az érintett állam hozzájárulásával és az EUTM Mali és/vagy az érintett állam képviselőjének jelenlétében végezhető el.
      (3)   A fogadó állam és az EUTM Mali a lehető legteljesebb mértékben együttműködik egymással az EUTM Mali személyi állománya elhalálozott tagjainak mielőbbi hazaszállítása érdekében.
      13. cikk
      Az EUTM Mali biztonsága és a katonai rendőrség
      (1)   A fogadó állam minden megfelelő intézkedést meghoz az EUTM Mali és személyi állománya biztonságának és védelmének az EUTM Mali létesítményein kívüli biztosítása érdekében.
      (2)   Az EUTM Mali jogosult a fogadó állam szárazföldi területein meghozni a szükséges intézkedéseket, ideértve a személyi állománya, létesítményei, erőforrásai és szállítóeszközei védelméhez szükséges és arányos erő alkalmazását is.
      (3)   Ez a jogosultság kiterjed az EUTM Mali személyi állományának közvetlen környezetében lévő személyek védelmére is, amennyiben fennáll annak a kockázata, hogy életük veszélybe kerül vagy súlyos személyi sérülést szenvednek el.
      (4)   A misszióparancsnok katonai rendőrségi egységet hozhat létre az EUTM Mali létesítményeiben történő rendfenntartás céljából.
      (5)   A katonai rendőrségi egység – a fogadó állam katonai rendőrségével vagy rendőrségével folytatott konzultációt követően és azzal együttműködve – az EUTM Mali létesítményein kívül is felléphet az EUTM Mali személyi állományának tagjai közötti rend és fegyelem fenntartása érdekében.
      14. cikk
      Kommunikáció
      (1)   Az EUTM Mali rádióadó- és -vevőállomásokat, valamint műholdrendszereket telepíthet és üzemeltethet. Az EUTM Mali együttműködik a fogadó állam illetékes hatóságaival a megfelelő frekvenciák használatából eredő összeütközések elkerülése érdekében. A fogadó állam hatályos jogszabályainak megfelelően térítésmentesen biztosítja a frekvenciaspektrumokhoz való hozzáférést.
      (2)   Az EUTM Mali a misszió céljai érdekében mindenfajta korlátozás nélkül jogosult a rádió (beleértve a műholdon keresztül történő kommunikációt, valamint a hordozható és kézi készülékeket is), telefon, távíró, telefax és más eszközök segítségével történő kommunikációra, jogosult továbbá az EUTM Mali létesítményein belüli, illetve azok közötti kommunikáció fenntartásához szükséges berendezések telepítésére, ideértve a kábel- és földvezeték-fektetést is.
      (3)   Az EUTM Mali a saját létesítményein belül megteheti a szükséges intézkedéseket az EUTM Mali vagy annak személyi állománya részére, illetve általuk küldött posta továbbítására.
      15. cikk
      Követelések haláleset, sérülés, kár és veszteség esetén
      (1)   Az EUTM Mali és személyi állománya, az EU és a küldő államok nem felelnek a műveleti szükségletekhez kapcsolatosan, illetve a polgári zavargásokkal vagy az EUTM Mali védelmével kapcsolatos tevékenységek által a polgári vagy közvagyonban okozott károkért vagy veszteségekért.
      (2)   A békés rendezés érdekében a polgári vagyonban okozott, az (1) bekezdés hatálya alá nem tartozó károk vagy veszteségek miatt támasztott követeléseket, valamint a halál és személyi sérülések miatt támasztott, továbbá az EUTM Mali erőforrásaiban, létesítményeiben vagy szállítóeszközeiben bekövetkező károk vagy veszteségek miatt támasztott követeléseket a fogadó állam természetes vagy jogi személyei által előterjesztett követelés esetében a fogadó állam illetékes hatóságain keresztül az EUTM Malinak, az EUTM Mali által előterjesztett követelés esetében pedig a fogadó állam illetékes hatóságainak kell benyújtani.
      (3)   Amennyiben nincs mód a békés rendezésre, a követelést az egyenlő arányban az EUTM Mali képviselőiből, valamint a fogadó állam képviselőiből álló, követelésekkel foglalkozó bizottságnak kell benyújtani. A követeléseket közös megegyezéssel kell rendezni.
      (4)   Ha a követelésekkel foglalkozó bizottság nem tudja rendezni a vitát, akkor:

                  a)

                  legfeljebb 40 000 EUR összegű követelés esetén a fogadó állam és az EU képviselői diplomáciai úton rendezik;

                  b)

                  az a) pontban említett összeget meghaladó követelés esetén választottbíróság elé kell vinni, amelynek döntése jogilag kötelező.

            (5)   A választottbíróság három választottbíróból áll, egy választottbírót a fogadó állam, egy választottbírót az EUTM Mali, egy választottbírót pedig a fogadó állam és az EUTM Mali együttesen jelöl ki. Ha valamelyik fél két hónapon belül nem jelöl ki választottbírót, vagy ha a fogadó állam és az EUTM Mali nem tud megállapodni a harmadik választottbíró kijelöléséről, a kérdéses választottbírót egy, a Felek által közös megállapodással kijelölt bíróság elnöke jelöli ki.
      (6)   Az EUTM Mali és a fogadó állam közigazgatási hatóságai igazgatási megállapodást kötnek annak érdekében, hogy meghatározzák a követelésekkel foglalkozó bizottság és a választottbíróság megbízatásának feltételeit, az említett testületekben alkalmazandó eljárást és a követelések benyújtásának feltételeit.
      16. cikk
      Kapcsolattartás és vitás kérdések
      (1)   Az e megállapodás alkalmazásával összefüggésben felmerülő bármely kérdést az EUTM Mali és a fogadó állam illetékes hatóságainak képviselői közösen vizsgálják meg.
      (2)   Előzetes rendezés hiányában az e megállapodás értelmezésével vagy alkalmazásával kapcsolatos vitás kérdéseket a fogadó állam és az EU képviselői kizárólag diplomáciai úton rendezik.
      17. cikk
      Egyéb rendelkezések
      (1)   Minden olyan esetben, amikor e megállapodás az EUTM Malinak és személyi állományának mentességeire, kiváltságaira és jogaira hivatkozik, a fogadó állam kormánya felelős ezek érvényesítéséért, valamint a fogadó állam illetékes helyi hatóságai részéről történő betartásukért.
      (2)   E megállapodás rendelkezései nem tekinthetők, illetve nem értelmezhetők a hozzájáruló államok számára más megállapodások által biztosított jogoktól való eltérésként.
      18. cikk
      Végrehajtási rendelkezések
      E megállapodás alkalmazása tekintetében a műveleti, adminisztratív és technikai kérdések a misszióparancsnok és a fogadó állam közigazgatási hatóságai között megkötendő külön megállapodások tárgyát képezhetik.
      19. cikk
      Hatálybalépés és felmondás
      (1)   Ez a megállapodás az aláírásának napján lép hatályba, és az utolsó EUTM Mali egységnek, illetve az EUTM Mali személyi állománya utolsó tagjának – az EUTM Mali tájékoztatásában megjelölt – távozásáig marad hatályban.
      (2)   Az (1) bekezdés ellenére a 4. cikk (7) bekezdésében, az 5. cikk (1), (2), (3) és a (6) bekezdésében, a 6. cikk (1), (3), (4), (6), (8) és (9) bekezdésében, a 11. cikkben és a 15. cikkben foglalt rendelkezéseket úgy kell tekinteni, hogy azok az EUTM Mali személyi állománya első tagjának telepítésétől alkalmazandók, amennyiben ez az időpont megelőzi e megállapodás hatálybalépésének időpontját.
      (3)   Ez a megállapodás a felek írásbeli megállapodásával módosítható.
      (4)   E megállapodás felmondása nem érinti a felmondást megelőzően a megállapodás végrehajtásából származó jogokat és kötelezettségeket.

         Kelt Bamakóban, két francia nyelvű eredeti példányban, a kettőezer-tizenharmadik év április havának negyedik napján.

               az Európai Unió részéről

               a Mali Köztársaság részéről

         (1)  HL L 14., 2013.1.18., 19. o.


title: 2011/560/EU: Az Európai Parlament határozata ( 2011. május 10. ) az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság#Az Európai Parlament állásfoglalása ( 2011. május 10. ) az Európai Unió 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság

text:
               27.9.2011

               HU

               Az Európai Unió Hivatalos Lapja

               L 250/97

         AZ EURÓPAI PARLAMENT HATÁROZATA
   (2011. május 10.)
   az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság
   (2011/560/EU)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0216/2010) (2),

               —

               tekintettel az Európai Gazdasági és Szociális Bizottságnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2009-es pénzügyi évre vonatkozó költségvetés végrehajtásáról szóló éves jelentésére, az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0136/2011),

               1.

               mentesítést ad az Európai Gazdasági és Szociális Bizottság főtitkára számára az Európai Gazdasági és Szociális Bizottság 2009-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 248., 2002.9.16., 1. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      az Európai Unió 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság
      AZ EURÓPAI PARLAMENT,

                  —

                  tekintettel az Európai Unió 2009-es pénzügyi évre szóló általános költségvetésére (1),

                  —

                  tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0216/2010) (2),

                  —

                  tekintettel az Európai Gazdasági és Szociális Bizottságnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,

                  —

                  tekintettel a Számvevőszéknek a 2009-es pénzügyi évre vonatkozó költségvetés végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

                  —

                  tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (5) és különösen annak 50., 86., 145., 146. és 147. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0136/2011),

                  1.

                  megállapítja, hogy 2009-ben az Európai Gazdasági és Szociális Bizottság (EGSZB) 122 000 000 EUR összegű kötelezettségvállalási előirányzat felett rendelkezett (2008-ban: 118 000 000 EUR), amelynek felhasználási aránya a többi intézmény felhasználási arányának átlaga (97,69 %) fölötti, 98,02 %-os volt;

                  2.

                  aggodalommal veszi tudomásul az EGSZB irányításával kapcsolatos állításokat, amelyek ahhoz vezettek, hogy 2011. március 11-én az Európai Csalás Elleni Hivatal (OLAF) úgy határozott, hogy vizsgálatot indít;

                  3.

                  kéri az EGSZB-t, hogy adjon további tájékoztatást a Parlament mentesítési eljárásért felelős bizottsága számára az állítólagos szabálytalanságokról;

                  4.

                  felhívja az EGSZB-t, hogy teljes mértékben működjön együtt az OLAF-fal és adjon meg minden segítséget az OLAF személyzetének a vizsgálat elvégzéséhez;

                  5.

                  kéri az EGSZB-t, hogy tegyen jelentést a Parlament mentesítési eljárásért felelős bizottságának az alábbiakról:

                              —

                              az EGSZB által folytatott fegyelmi eljárások és azok gazdasági következményei, különösen pedig a 2/2007. számú fegyelmi ügy,

                              —

                              a vezetői tisztségekbe történő előléptetésekre vonatkozó személyzeti politika,

                              —

                              az EGSZB jogi szolgálatának függetlenségével kapcsolatos ellentmondások,

                              —

                              az EGSZB és elnöksége tagjainak hozzáférése minden kért információhoz,

                              —

                              az EGSZB által végzett belső ellenőrzések eljárásának állása és eredményei;

                  6.

                  felhívja az ombudsmant, hogy mielőbb tájékoztassa a Parlament mentesítési eljárásért felelős bizottságát az ebben az ügyben folytatott vizsgálatai eredményeiről;

                  7.

                  megjegyzi, hogy a Számvevőszék éves jelentésében jelezte, hogy az Európai Gazdasági és Szociális Bizottság tekintetében az ellenőrzés nem vezetett jelentős észrevételek megfogalmazásához; mindazonáltal felkéri a Számvevőszéket annak megerősítésére, hogy a 2009. évi jelentések vizsgálata feltárt-e olyan szabálytalanságokkal kapcsolatos bizonyítékokat, amelyek már a 2/2007. sz. fegyelmi ügy tárgyát képezték;

                  8.

                  továbbá tudomásul veszi az EGSZB számára biztosított állandó álláshelyek számának kismértékű növekedését (704 álláshely 2009-ben, 700 álláshely 2008-ban és 695 álláshely 2007-ben), valamint azt, hogy az álláshelyek következetesen be vannak töltve (7 üres álláshely 2009-ben, 19 üres álláshely 2008-ban és 9 üres álláshely 2007-ben); tudomásul veszi, hogy középtávú terv létezik (2008–2013 közötti stratégia) az esélyegyenlőség és a sokszínűség előmozdítására a titkárságon belül, különösen a rugalmas munkaidő fokozottabb alkalmazása révén, és jelentéseket vár az emberi erőforrásokkal kapcsolatos politika terén tett további előrelépésről;

                  9.

                  elégedetten veszi tudomásul, hogy az EGSZB által a 2008-as pénzügyi évre vonatkozó mentesítésről szóló 2010. május 5-i parlamenti állásfoglalásra (6) válaszul adott megjegyzések szerint az EGSZB és a Régiók Bizottsága (RB) közötti, 2008 és 2014 közötti időszakra szóló igazgatási együttműködési megállapodás végrehajtása megfelelő, és tudomásul veszi, hogy pillanatnyilag nem kerültek megállapításra további igények a gyakorlati szempontok javítására, valamint hogy a bizottságoknak továbbra is figyelniük kell arra, hogy magas szintű harmonizációt kell fenntartaniuk, amit az igazgatási együttműködési megállapodás irányítási szerkezete biztosít; felkéri az EGSZB-t és az RB-t annak közlésére, hogy a megállapodásból eredő szétválasztás költségvetési szempontból semleges volt-e, valamint arra, hogy a megállapodás 2011-ben esedékes félidős felülvizsgálatának eredményeiről készítsenek jelentést a mentesítésért felelős hatóság részére;

                  10.

                  tudomásul veszi az intézményközi együttműködés terén tett erőfeszítéseket, különösen a „Sysper2” személyzeti irányítási rendszer folyamatban lévő bevezetését, valamint ennek előkészületeit; tudomásul veszi, hogy a rendszer bevezetését 2012 januárjára tervezik;

                  11.

                  megerősíti, hogy véleménye szerint az átláthatóság érdekében az uniós intézmények tagjainak vagyonnyilatkozatait egy mindenki által elérhető nyilvántartásban hozzáférhetővé kellene tenni az interneten; tudomásul veszi az EGSZB válaszát, különösen az EGSZB alelnökének levelét a Parlament azon észrevételével kapcsolatban, hogy az EGSZB-tagok nem tesznek nyilatkozatot pénzügyi érdekeltségeikről, és kéri, hogy az EGSZB tegyen lépéseket a megfelelő információ nyilvánosságra hozatalára, és éves tevékenységi jelentésében kövesse nyomon ezt a kérdést;

                  12.

                  üdvözli az EGSZB hajlandóságát arra, hogy elfogadja a Parlament fent említett 2010. május 5-i állásfoglalásában tett azon ajánlását, hogy az EGSZB tagjainak útiköltségei a tényleges utazási költségeken alapuljanak (és hogy a napidíjak egyezzenek meg az Európai Parlament képviselőinek napidíjával), és tudomásul veszi az EGSZB elnökének ezzel kapcsolatos levelét; kéri az EGSZB-t, hogy tegyen jelentést az ez ügyben tett további előrelépésről;

                  13.

                  kéri az EGSZB-t, hogy tegyen jelentést a tagokra vonatkozó pénzügyi szabályzat felülvizsgálatával kapcsolatos fejleményekről, és közölje a mentesítésért felelős hatósággal a folyamat eredményét;

                  14.

                  gratulál az EGSZB-nek amiatt, hogy éves tevékenységi jelentései rendre magas színvonalúak, és üdvözli, hogy a jelentések magukban foglalják a Parlament korábbi mentesítési határozatainak nyomon követését;

                  15.

                  felhívja az EGSZB-t, hogy 2011 során sürgősen és teljeskörűen vizsgálja felül a kiadásokat minden tevékenységi területen annak biztosítása céljából, hogy minden kiadás értékarányos legyen, azon lehetséges megtakarítások azonosítása érdekében, amelyek csökkentenék a költségvetésre nehezedő nyomást e megszorítások jellemezte időszakban.

         (1)  HL L 69., 2009.3.13.

         (2)  HL C 308., 2010.11.12., 1. o.

         (3)  HL C 303., 2010.11.9., 1. o.

         (4)  HL C 308., 2010.11.12., 129. o.

         (5)  HL L 248., 2002.9.16., 1. o.

         (6)  HL L 252., 2010.9.25., 94. o.